ddrg/super_eurlex huggingface dataset:
(1)

Svet je 21. maja 2002, sprejel Skupno stališče 2002/400/SZVP o začasnem sprejemu nekaterih Palestincev (1), s strani držav članic Evropske unije in o izdaji nacionalnih dovolilnic tem Palestincem za vstop in bivanje na njihovih ozemljih z veljavnostjo do 12 mesecev.
3.

Države članice so se odločile, da prispevajo finančne prispevke ali prispevke v naravi, pod pogojem, da so dana trdna jamstva, ki zagotavljajo: (a) Popolno usklajenost s postopki in obveznostmi držav članic in EU, ki se uporabljajo za izvoz opreme za pregon, orožja in streliva. (b) Popolno sledljivost vse opreme za pregon, orožja in streliva za ZPE. Vsa oprema za pregon, orožje in strelivo, ki se daruje ali se kupi iz finančnih prispevkov, se skupaj s serijskimi številkami navede na seznamu, ki se redno ažurira. Vsa oprema za pregon, orožje in strelivo morajo biti sledljivi za celotno trajanje projekta. Vsa oprema za pregon, orožje in strelivo, ki je na razpolago, je namenjeno izključni uporabi ZPE in se ne sme dati na razpolago katerikoli drugi enoti, ne-policijski skupini ali uporabniku niti se ne sme ponovno izvoziti. (c) Najstrožjo odgovornost za vsa sredstva in opremo za pregon, orožje in strelivo. Vlada DRK je v celoti odgovorna za uporabo prispevkov držav članic, tako finančnih kot v naravi, izključno za namen iz člena 1. (d) Ustrezen in učinkovit nadzor odhodkov. Neodvisni revizor preveri, da so sredstva uporabljena za namen iz člena 1.
(1)

Svet je s Skupnim stališčem 2004/694/SZVP (1) z dne 11. oktobra 2004 sprejel ukrepe za zamrznitev vseh sredstev in gospodarskih virov, ki pripadajo Radovanu KARADŽIĆU, Ratku MLADIĆU in Anteju GOTOVINI. S Sklepom Sveta 2004/767/SZVP (2) so se ti ukrepi razširili na vse osebe, ki jih je MKSJ javno obdolžilo vojnih hudodelstev in ki niso v priporu MKSJ.
„(h)

prek podporne skupine v Tbilisiju, Evropski uniji zagotavlja poročanje o razmerah na meji in nadaljnjo oceno teh razmer ter spodbuja krepitev zaupanja med Gruzijo in Rusko federacijo, pri čemer zagotavlja učinkovito sodelovanje in povezavo z vsemi zadevnimi udeleženci.“.
„11.

V celotnem besedilu se sklicevanja na člen 2 razumejo na naslednje načine: (a) v členu 5(1) se sklicevanje na člen 2(1), 2(3) in 2(4) nadomesti s sklicevanjem na člen 2(1), 2(2)(ii) in 2(2)(iii); (b) v členu 5(3) se sklicevanje na člen 2(2) nadomesti s sklicevanjem na člen 2(2)(i); (c) v drugem odstavku člena 20 se sklicevanje na člen 2(2) nadomesti s sklicevanjem na člen 2(2)(i); (d) v tretjem odstavku člena 20 se sklicevanje na člen 2(2), (3) in (4) nadomesti s sklicevanjem na člen 2(2); (e) v členu 3(1) Priloge se sklicevanje na člen 2(3) nadomesti s sklicevanjem na člen 2(2)(ii); (f) v členu 5(3) Priloge se sklicevanje na člen 2(2), (3) in (4) nadomesti s sklicevanjem na člen 2(2).“
(b)

orožje in strelivo, namenjeno uporabi pripadnikov policijskih in varnostnih sil liberijske vlade, katerih preverjanje in usposabljanje poteka od začetka misije Združenih narodov v Liberiji, če je takšno dobavo predhodno odobril Odbor na podlagi skupne zahteve liberijske vlade in države izvoznice ter za tehnično in finančno pomoč, ki je povezana s tem orožjem in strelivom.
2.

Člen 3 se nadomesti z naslednjim: „Člen 3 Naloge misije Evropska unija vodi policijsko misijo v Kinšasi (DRK) za spremljanje, usmerjanje in svetovanje pri vzpostavljanju in začetno fazo delovanja ZPE, da zagotovi ukrepanje ZPE v skladu z usposabljanjem, ki ga je prejela v centru policijske akademije, in v skladu z mednarodnimi najboljšimi praksami na tem področju. Ti ukrepi so osredotočeni na strukturo poveljevanja ZPE za krepitev sposobnosti upravljanja ZPE in spremljanje, usmerjanje ter svetovanje operativnim enotam pri izvajanju njihovih nalog. Misija EUPOL ‚Kinshasa‘ še naprej spremlja in usmerja razvoj ZPE ter glede tega razvoja svetuje, poleg tega pa pomaga pri zagotovitvi ustrezne vključitve ZPE v kongovsko državno policijo (PNC). Misija EUPOL ‚Kinshasa‘ prav tako okrepi zmogljivosti za svetovanje kongovski policiji, da s tem pospeši proces reforme varnostnega sektorja v DR Kongo skupaj z EUSEC RD CONGO. Za namene začasne okrepitve misije EUPOL ‚Kinshasa‘ med volitvami misija EUPOL ‚Kinshasa‘ – kot sestavni del misije EUPOL ‚Kinshasa‘ in v kontekstu celostnega varnostnega okvira za volitve – vzpostavi policijsko enoto za usklajevanje pomoči, da se zagotovi izboljšan in usklajen odziv enot PNC za varstvo javnega reda in miru v Kinšasi, zlasti na volitvah predsednika Demokratične republike Kongo. Območje pristojnosti je omejeno na Kinšaso. Policijska enota za usklajevanje pomoči kot del misije EUPOL ‚Kinshasa‘ nima izvršilnih pooblastil. Misija EUPOL ‚Kinshasa‘ je za namene začasne okrepitve misije EUPOL ‚Kinshasa‘ med volitvami upravičena do uporabe namenskih dvostranskih finančnih prispevkov, da se zagotovi dodatna oprema za enote PNC za varstvo javnega reda in miru v Kinšasi.“
1.

člen 2 se nadomesti z naslednjim: „Člen 2 1. Člen 1 se ne uporablja za: (a) dobavo, prodajo ali prenos orožja in vseh sorodnih materialov ali zagotavljanje tehnične pomoči, finančnih posredniških storitev in drugih storitev, povezanih z orožjem in sorodnim materialom izključno za podporo ali uporabo s strani enot vojske in policije DR Kongo, če so navedene enote: (i) zaključile proces integracije; ali (ii) delujejo pod poveljstvom integriranega generalštaba (état-major intégré) oboroženih sil ali državne policije DR Kongo; ali (iii) v postopku integracije na ozemlju DR Kongo zunaj provinc severnega in južnega Kivuja in okrožja Ituri; (b) zagotavljanje tehnične pomoči, s katero je soglašala vlada DR Kongo in je namenjena izključno za podporo enot vojske in policije DR Kongo, ki so v postopku integracije v provincah severnega in južnega Kivuja in okrožja Ituri; (c) dobavo, prodajo ali prenos orožja in vseh sorodnih materialov ali zagotavljanje tehnične pomoči, finančnih posredniških storitev in drugih storitev, povezanih z orožjem in sorodnim materialom izključno za podporo ali uporabo s strani Misije organizacije Združenih narodov v DR Kongo (v nadaljevanju „MONUC“); (d) dobavo, prodajo ali prenos ne-smrtonosne vojaške opreme, namenjene izključno za človekoljubno ali zaščitno uporabo, ali za zagotavljanje pomoči in usposabljanja, povezanega s takšno ne-smrtonosno opremo, pod pogojem, da je Odbor za sankcije o teh dobavah ali oskrbi vnaprej obveščen. 2. Dobava, prodaja ali prenos orožja in sorodnega materiala iz odstavka 1 se lahko opravi samo na sprejemnih mestih, ki jih določi vlada DR Kongo v povezavi z MONUC in o katerih je vnaprej obveščen Odbor za sankcije. 3. Za dobavo, prodajo ali prenos orožja in sorodnih materialov ali zagotavljanje storitev ali tehnične podpore in usposabljanja iz odstavka 1 je potrebna odobritev, ki jo izdajo pristojni organi držav članic. 4. Države članice o dobavah iz odstavka 1 odločajo v vsakem primeru posebej, pri čemer v celoti upoštevajo merila, opredeljena v kodeksu ravnanja Evropske unije pri izvozu orožja. Države članice zahtevajo ustrezno zaščito pred morebitno zlorabo dovoljenj, izdanih na podlagi odstavka 3 in, če je potrebno, sprejmejo ukrepe za vrnitev dobavljenega orožja in sorodnih materialov.“;
(3)

Svet bo po preteku teh šestih mesecev ponovno preučil razmere v Belorusiji in ocenil napredek, ki ga bodo beloruske oblasti dosegle glede reforme volilnega zakonika za uskladitev z zavezami v okviru OVSE in drugimi mednarodnimi standardi demokratičnih volitev. Svet bo upošteval tudi vse druge konkretne ukrepe za krepitev demokratičnih vrednot, človekovih pravic in temeljnih svoboščin, vključno s svobodo izražanja in medijev ter svobodo zborovanja in političnega združevanja, ter pravne države. Svet lahko odloči, da se v luči ukrepov beloruskih oblasti na področju demokracije in človekovih pravic prepoved bivanja uporabi prej, če je potrebno.
(3)

Da bi spodbudili sprejetje in izvajanje nadaljnjih konkretnih ukrepov za uveljavitev demokracije ter spoštovanja človekovih pravic in temeljnih svoboščin v Belorusiji, so se na Svetu 16. marca 2009 dogovorili, da se omejevalni ukrepi iz Skupnega stališča 2006/276/SZVP podaljšajo za eno leto od tega datuma, hkrati pa se ohrani odložitev uporabe omejitve potovanja za nekatere beloruske uradnike za devet mesecev. Svet naj bi pred koncem devetmesečnega obdobja opravil temeljit pregled omejevalnih ukrepov, pri tem pa upošteval razmere v Belorusiji, če pa pride do nadaljnjega pozitivnega razvoja dogodkov, bo pripravljen razmisliti o odpravi omejevalnih ukrepov. Svet se lahko, če je to potrebno, kadarkoli odloči za ponovno uporabo ukrepa omejitve potovanj, glede na ukrepe beloruskih organov na področju demokracije in človekovih pravic.
1.

V členu 4 se odstavek 3 nadomesti z naslednjim: „3. EUPOL AFGHANISTAN ima projektno enoto za določitev in izvajanje projektov. EUPOL AFGHANISTAN po potrebi poskrbi za usklajevanje, lažji potek in zagotavljanje svetovanja v zvezi s projekti, ki jih izvajajo države članice in tretje države pod njihovo odgovornostjo na področjih, povezanih z misijo, in v podporo njenim ciljem.“
Uredba Komisije (EGS) št. 2622/71

z dne 9. decembra 1971

o podrobnih pravilih za uvoz rži iz Turčije

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1234/71 [1] z dne 7. junija 1971 o uvozu nekaterih vrst žita iz Turčije in zlasti člena 4 Uredbe,

ker je z Uredbo (EGS) št. 1234/71 Svet sprejel predpise za izvajanje posebnega režima za uvoz rži iz Turčije, določenega v Začasnem sporazumu med Evropsko gospodarsko skupnostjo in Turčijo in v Dodatnem protokolu k Sporazumu o pridružitvi med Evropsko gospodarsko skupnostjo in Turčijo;

ker navedeni posebni režim predvideva znižanje prelevmana za uvoz rži iz Turčije pod določenimi pogoji; ker je treba v ta namen ugotoviti poreklo rži in zagotoviti neposreden prevoz rži iz Turčije v Skupnost in predložiti dokazilo, da je bila posebna izvozna dajatev, ki jo mora plačati izvoznik, dejansko plačana;

ker načine upravnega sodelovanja, vključno z dokazilom o poreklu in o neposrednem prevozu rži iz Turčije v državo članico, urejata sklepa Pridružitvenega sveta št. 4/71 [2] in št. 5/71 [3], katerih določbe so se začele uporabljati z Uredbo Sveta (EGS) št. 1885/71 [4] z dne 1. septembra 1971; ker zato zadošča, da se v skladu s členom 3 Uredbe (EGS) št. 1234/71 določi postopek za dokazovanje plačila posebne izvozne dajatve s pomočjo potrdila o gibanju A.TR.1; ker je treba zato Uredbo Komisije (EGS) št. 2019/71 [5] z dne 20. septembra 1971 o postopkih za uvoz rži iz Turčije razveljaviti in nadomestiti s to uredbo;

ker so ukrepi, predvideni s to uredbo, v skladu z mnenjem Upravljalnega odbora za žito,

SPREJELA NASLEDNJO UREDBO:

Člen 1

Dokazilo, da je bila posebna izvozna dajatev iz členov 2 in 3 Uredbe (EGS) št. 1234/71 plačana, se izvede s predložitvijo potrdila o gibanju A.TR.1 pristojnemu organu države članice uvoznice. V tem primeru pristojni organ v razdelek "Opombe" vnese eno od naslednjih navedb:

"Taxe spéciale à l exportation selon règlement (CEE) No 1234/71 acquittée pour un montant de …"

"Besondere Ausfuhrausgabe gemäss Verordnung (EWG) nr. 1234/71 in Höhe von … entrichtet.",

"Tassa speciale per l esportazione pagata, secondo regolamento (CEE) n 1234/71, per un importo di …",

"Speciale heffing bij uitvoer bedoeld in Verodening (EEG) nr 1234/71 ten bedrage van … voldaan.".

Special export tax in accordance with Regulation (EEC) No 1234/71 paid in amount of ….

Člen 2

Uredba Komisije (EGS) št. 2019/71 z dne 20. septembra 1971 se razveljavi.

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. decembra 1971

Za Komisijo

Predsednik

Franco M. Malfatti

[1] UL L 130, 16.6.1971, str. 53.

[2] UL L 197, 1.9.1971, str. 2.

[3] UL L 197, 1.9.1971, str. 11.

[4] UL L 197, 1.9.1971, str. 1.

[5] UL L 213, 21.9.1971, str. 7.

--------------------------------------------------
Uredba Sveta (EGS) št. 1192/80

z dne 26. marca 1980

o sprejetju Sporazuma v obliki izmenjave pisem o spremembi Sporazuma med Evropsko gospodarsko skupnostjo in Republiko Islandijo, katerega namen je prilagoditi nekatere tarifne specifikacije

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju priporočila Komisije,

ker bi bilo treba zaradi sprememb iz Priporočila Sveta za carinsko sodelovanje z dne 18. junija 1976 in zaradi nekaterih neodvisnih sprememb skupne carinske tarife in islandske carinske tarife, prilagoditi nekatere tarifne specifikacije v Sporazumu med Evropsko gospodarsko skupnostjo in Republiko Islandijo [1];

ker je prav tako treba spremeniti zgoraj omenjeni sporazum zato, da se vzpostavi poenostavljen postopek za prilagoditev tarifnih specifikacij v primeru nadaljnjih sprememb tarif pri pogodbenih strankah,

SPREJEL NASLEDNJO UREDBO:

Člen 1

Sporazum v obliki izmenjave pisem o spremembi Sporazuma med Evropsko gospodarsko skupnostjo in Republiko Islandijo se odobri v imenu Skupnosti.

Besedilo Sporazuma je priloženo k tej uredbi.

Člen 2

Predsednika Sveta se pooblasti, da imenuje osebo, pooblaščeno za podpis Sporazuma, ki zavezuje Skupnost.

Člen 3

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. januarja 1980.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. marca 1980

Za Svet

Predsednik

G. Marcora

[1] UL L 301, 31.12.1972, str. 2.

--------------------------------------------------
Uredba Sveta (EGS) št. 3453/80

z dne 22. decembra 1980

o spremembi Uredbe Sveta (EGS) št. 154/75 o uvedbi registra pridelovalcev oljk v državah članicah proizvajalkah oljčnega olja

SVET EVROPSKIH SKUPNOSTI JE

ob upoštevanju pogodbe o ustanovitvi Evropske gospodarske skupnosti,

ob upoštevanju Akta o pristopu iz leta 1979, in zlasti členov 22 in 146 Akta,

ob upoštevanju predloga Komisije,

ker Uredba Sveta (EGS) št. 154/75 [1], kakor je bila spremenjena z Uredbo (EGS) št. 1794/79 [2], določa rok za ustanovitev registra pridelovalcev oljk v državah članicah proizvajalkah v deveterici, ker se določijo isti roki za ustanovitev registra pridelovalcev oljk v Grčiji in se predpiše, da roki veljajo od 1. novembra 1982;

ker se za zagotovitev finančnih sredstev, ki pokrivajo stroške ustanovitve registra pridelovalcev oljk v Grčiji, znesek proizvodne pomoči, plačane grškim pridelovalcem oljk zadrži, in se za to določi časovno obdobje,

SPREJEL NASLEDNJO UREDBO:

Člen 1

Uredba (EGS) št. 154/75 se spremeni:

1. naslednji pododstavek se doda členu 1(2):

"Glede na ustanovitev registra pridelovalcev oljk v Grčiji, veljajo roki iz (a) in (b) od 1. novembra 1982."

2. naslednji odstavek 2a se doda členu 3:

"2a. Pristojni organi Grčije, ki so odgovorni za plačilo proizvodne pomoči iz člena 5 Uredbe št. 136/66/EGS, ob času plačila odštejejo 0,96 eku na 100 kilogramov. Ta odbitek velja za pomoč glede na tržna leta 1980/81, 1981/82, 1982/83 in 1983/84."

Člen 2

Ta uredba začne veljati 1. januarja 1981.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. decembra 1980

Za Svet

Predsednik

J. Santer

[1] UL L 19, 24.1.1975, str. 1.

[2] UL L 206, 14.8.1979, str. 3.
Uredba Komisije (EGS) št. 1698/80

z dne 30. junija 1980

o dopolnitvi Uredbe (EGS) št. 797/80 o prilagajanju vnaprej določenih izvoznih prelevmanov in nadomestil v sektorju sladkorja

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 3330/74 z dne 19. decembra 1974 o skupni ureditvi trga za sladkor [1], kakor je bila nazadnje spremenjena z Uredbo (EGS) št. 1396/78 [2], in zlasti členov 17(5) ter 19(2) in (4) Uredbe,

ker Uredba Komisije (EGS) št. 797/80 z dne 31. marca 1980 o prilagajanju vnaprej določenih izvoznih prelevmanov in nadomestil v sektorju sladkorja [3], predvideva povečanje nadomestil in zmanjšanje izvoznih prelevmanov v primeru dovoljenj, izdanih pred 1. julijem 1980, toda uporabljenih po tem datumu;

ker je lahko v primeru izvoznih prelevmanov znesek teh nižji od zneska zadevne prilagoditve; ker je treba, zato da bi se izognili kakršni koli neenaki obravnavi nosilcev dejavnosti, dopolniti omenjeno uredbo z določbo, da se razlika obravnava kot izvozno nadomestilo, dodeljeno zainteresirani stranki in ne kot zaračunani izvozni prelevman;

ker so ukrepi, predvideni s to uredbo, v skladu z mnenjem Upravljalnega odbora za sladkor,

SPREJELA NASLEDNJO UREDBO:

Člen 1

Člen 1 Uredbe (EGS) št. 797/80 se spremeni na naslednji način:

1. V prvem odstavku se črtajo besede "na zahtevo zadevne stranke".

2. V odstavek 2 se kot tretji pododstavek vstavi naslednje:

"Če je znesek izvoznega prelevmana manjši od zneska prilagoditve, se razlika med tema zneskoma obravnava kot izvozno nadomestilo, dodeljeno zadevni stranki. V takem primeru izvozni prelevman ne zapade v plačilo."

Člen 2

Ta uredba začne veljati 1. julija 1980.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. junija 1980

Za Komisijo

Finn Gundelach

Podpredsednik

[1] UL L 359, 31.12.1974, str. 1.

[2] UL L 170, 28.3.1978, str. 1.

[3] UL L 87, 1.4.1980, str. 39.

--------------------------------------------------
Uredba Komisije (EGS) št. 22/81

z dne 1. januarja 1981

o spremembi Uredbe (EGS) št. 1204/72 o določitvi podrobnih pravil za uporabo sistema subvencioniranja oljnic, in Uredbo (EGS) št. 3136/78 o določitvi podrobnih pravil za določanje uvoznih prelevmanov za oljčno olje na podlagi javnega razpisa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti [1], kakor je bila nazadnje spremenjena z Uredbo (EGS) št. 1917/80 [2], in zlasti členov 16(6) in 27(5) Uredbe,

ker člen 8(4) Uredbe (EGS) št. 1204/72 [3], kakor je bila nazadnje spremenjena z Uredbo (EGS) št. 2924/80 [4], in drugi pododstavek člena 1(1) Uredbe (EGS) št. 3136/78 [5], kakor je bila nazadnje spremenjena z Uredbo (EGS) št. 1037/79 [6], predpisujeta postopek določanja časovnih rokov za vložitev zahtevkov za potrdila o pomoči in uvozna dovoljenja v različnih državah članicah; ker so imenovane določbe skladne s členom 6(3) Uredbe Komisije (EGS) št. 193/75 z dne 17. januarja 1975, ki določa skupna podrobna pravila za uporabo sistema uvoznih in izvoznih dovoljenj in potrdil o vnaprejšnji določitvi za kmetijske proizvode [7], kakor je bila nazadnje spremenjena z Uredbo (EGS) št. 2471/80 [8]; ker bi morali biti Uredbi (EGS) št. 1204/72 in (EGS) št. 3136/78 zaradi nedavne spremembe zadnjega navedenega člena prilagojeni bruseljskemu krajevnemu času;

ker so ukrepi iz te uredbe v skladu z mnenjem Upravljalnega odbora za olja in masti,

SPREJELA NASLEDNJO UREDBO:

Člen 1

1. Člen 8(4) Uredbe (EGS) št. 1204/72 se s tem nadomesti z naslednjim besedilom:

"4. Roki, določeni v tej uredbi, se nanašajo na belgijski čas."

2. Drugi pododstavek člena 1(1) Uredbe (EGS) št. 3136/78 se s tem nadomesti z naslednjim besedilom:

"Rok za vložitev zahtevkov je ob 16.00 uri. Ta čas je belgijski čas."

Člen 2

Ta uredba začne veljati s 1. januarjem 1981.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. januarja 1981

Za Komisijo

Predsednik

Roy Jenkins

[1] UL 172, 30.9.1966, str. 3025/66.

[2] UL L 186, 19.7.1980, str. 1.

[3] UL L 133, 10.6.1972, str. 1.

[4] UL L 304, 13.11.1980, str. 16.

[5] UL L 370, 30.12.1978, str. 72.

[6] UL L 130, 29.5.1979, str. 20.

[7] UL L 25, 31.1.1975, str. 10.

[8] UL L 254, 26.9.1980, str. 23.
Uredba Sveta (EGS) št. 3671/81

z dne 15. decembra 1981

o uvozu nekaterih kmetijskih proizvodov s poreklom iz Turčije v Skupnost

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju predloga Komisije,

ker člen 1(2) Uredbe Sveta (EGS) št. 562/81 z dne 20. januarja 1981 o znižanju carin pri uvozu nekaterih kmetijskih proizvodov s poreklom iz Turčije v Skupnost [1] določa, da je treba za proizvode, za katere pravila Skupnosti zahtevajo upoštevanje uvozne cene, pri uporabi preferencialne tarife upoštevati to ceno;

ker je pri uvozu nekaterega sadja in zelenjave v Skupnost v delu tržnega leta treba upoštevati referenčno ceno;

ker se med obdobjem, v katerem se uporabljajo referenčne cene, vhodne cene uvoženih proizvodov izračunajo v skladu s členom 24 Uredbe Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo [2], kakor je bila nazadnje spremenjena z Uredbo (EGS) št. 1116/81 [3]; ker Komisija v primeru, če je uvozna cena za nek proizvod iz države nečlanice nižja od referenčne cene, uvede izravnalno dajatev pri uvozu iz te države;

ker je uvedba izravnalnih dajatev pri uvozu sadja in zelenjave s poreklom iz Turčije enakovredna ugotovitvi, da pogoj iz člena 1(2) Uredbe (EGS) št. 562/81 ni izpolnjen; ker je treba hkrati ukiniti preferencialno tarifo za zadevne proizvode;

ker mora imeti taka ukinitev za posledico uvedbo carine, ki je veljala pred 1. januarjem 1981 in mora biti omejena na obdobje, v katerem se zaračunava izravnalna dajatev,

SPREJEL NASLEDNJO UREDBO:

Člen 1

Če Komisija v skladu s členoma 25 in 25a Uredbe (EGS) št. 1035/72 uvede izravnalno dajatev pri uvozu nekaterega sadja in zelenjave s poreklom iz Turčije, hkrati za te proizvode ponovno uvede carino v višini, ki se je uporabljala pred 1. januarjem 1981.

Člen 2

Če Komisija ukine izravnalno dajatev iz člena 1, hkrati ponovno uvede preferencialno carinsko stopnjo.

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. decembra 1981

Za Svet

Predsednik

D. Howell

[1] UL L 65, 11.3.1981, str. 1.

[2] UL L 118, 20.5.1972, str. 1.

[3] UL L 118, 30.4.1981, str. 1.

--------------------------------------------------